Ecosistema

Un ecosistema ye lo conchunto formau por una asociación u comunidat de sers vivos (u biocenosi) y lo suyo entorno biolochico, cheolochico, edafico, hidrolochico, climatico, etcetera (lo biotopo). Los elementos que constituyen un ecosistema desembolican un ret d'intercambio d'enerchia y materia que permite lo mantenimiento y desarrollo de la vida. Lo termin fue forchau por Arthur George Tansley en 1935A. G. Tansley. The Use and Abuse of Vegetational Concepts and Terms. Ecology, Vol. 16, No. 3 (Jul., 1935), pp. 284-307 pa designar la unidat de base de la naturaleza. Unidat en la cual las plantas, los animals y l'habitat interactuan en lo seno de lo biotopo.

En 2004, los autors de lo informe acomandau por la ONU y titulau la Evaluación de los ecosistemas pa lo milenio, han integrau explicitament la necromasa definindo un ecosistema como un « complexo dinamico composau de plantas, d'animals, de microrganismos y de la naturaleza muerta present arredol actuando en interacción en tanto que unidat funcional ».

Se puet parlar d'ecosistema natural, equilibrau d'una traza natural: a cada livel, la biomasa ye estabilizada gracias a las interaccions con los atros livels.

Totas las relacions que bi ha entre los components vivos (bioticos) y sin vida (abioticos) tamién fan part de lo ecosistema. Los ecosistemas pueden estar tan amplos como un laco u una selva u tan chicos como la marguin d'un río u un forato en un árbol.C.P.J.Hickman Principios Integrales De Zoologia - 10ª Ed. McGraw-Hill. 1998. pp 804. La enerchía de lo ecosistema ye d'orichen solar u quimico, fixada por los organismos autotrofos u productors y transferida a los consumidors y descomponedors. Encara que los nutrients son siempre en movimiento y aproveitaus por los diferents elementos bioticos de lo ecosistema, los ecosistemas no son sistemas cerraus de tot.

 Referencias 

 Bibliografía 
 C.P.J.Hickman Principios Integrales De Zoologia - 10ª Ed. McGraw-Hill. 1998.

Categoría:Ecolochía